ועדת הכספים, כנסת 20, פרוטוקול מספר 762, 2017-07-16 11:00

משה גפני: אנחנו מקדמים בברכה את מנכל משרד האוצר, מר שי באבד, שאני לא יודע לגבי הזכויות שלך, אבל זכות אבות יש לך.

<שי באבד: רק זכות אבות.

<שי באבד: לי אין זכויות.

משה גפני: אנחנו דנים בחשש מהעברת מיזם תמנע לירדן ופיטורי מאות עובדים בדרום.

משה גפני: הנושא הזה מאוד מעיב על הרמה השלטונית של מדינת ישראל.

משה גפני: מבלי להתייחס לעניין האם זו הייתה טענה צודקת או לא, אנחנו סבורים שהטענה צודקת, יש פה דבר הרבה יותר חמור.

משה גפני: בוועדה כאן העברנו את "ששינסקי 2", את הנושא של מפעלי ים המלח וכל מה שנלווה לעניין הזה.

משה גפני: העברנו את זה מכיוון שזו הייתה בקשה של הממשלה שחשבנו שהיא גם צודקת.

משה גפני: אז עלתה השאלה מה עושים עם תמנע, עם מפעל "ערבה מיינס".

משה גפני: אמרנו שכדי שלא יפלו בבג"ץ, אנחנו מכניסים את מפעל תמנע בתוך "ששינסקי 2", אבל יש התחייבות של הממשלה לפצות את המפעל הזה מכיוון שיש שם גם עובדים והם גם לא קשורים לנושא של "ששינסקי 2" וכל מה שעשינו זה כדי שהממשלה לא תיפול בבג"ץ.

משה גפני: ככל שנקפו הימים ועבר הזמן, התברר שהממשלה לא מעבירה למפעל את מה שהיא התחייבה להעביר.

משה גפני: המשמעות של העניין היא שיש חשש שהמפעל יעבור לירדן והעובדים בדרום יפוטרו.

משה גפני: קיבלנו הרבה פניות בעניין הזה.

משה גפני: אם יש בעיות משפטיות, אז תכף נשמע מה הן.

משה גפני: בכל מקרה, היה צריך להגיד את זה אז בגלל שלא היינו מאשרים את "ששינסקי 2" בצור הזאת.

משה גפני: היינו מאשרים את זה עם חקיקה בנושא של "ערבה מיינס".

משה גפני: אנחנו מרגישים מרומים.

משה גפני: אנחנו, אני מדבר על הוועדה ואני בראשה, מרגישים מרומים שכאילו הוליכו אותנו שולל בעניין הזה.

משה גפני: אם יש ויכוח לגבי "ערבה מיינס", הוא היה צריך להתקיים אז.

משה גפני: אם אין ויכוח, אז צריך לעמוד בהתחייבות השלטונית שהייתה פה באופן ברור וחד משמעי.

משה גפני: אם יש בעיות משפטיות, היה צריך להגיד אותן בשעת מעשה.

משה גפני: אז או שהיינו מתקנים אז את החוק או שלא היינו מאשרים את "ששינסקי 2" במתכונת שבה אישרנו אותה, כדי לעזור לממשלה לעמוד בבג"ץ מול מפעלי ים המלח.

משה גפני: לכל התהליך הזה אנחנו מבקשים היום הסבר ונראה איך מתקנים את זה בגלל שאנחנו לא יכולים להשאיר את המצב כמות שהוא.

משה גפני: דוד, אתה רוצה לדבר?

משה גפני: אחריך – מיקי.

משה גפני: בבקשה.

דוד ביטן: הייתה עוד התפתחות מאז.

דוד ביטן: הנושא הזה נבדק על ידי משרד ראש הממשלה יחד עם משרד האוצר, אמרו להם שיתנו להם סכום מסוים, נדמה לי קרוב ל-80 מיליון שקל.

דוד ביטן: על סמך ההתחייבות הזאת הם המשיכו להשקיע במפעל כדיש הוא יוכל להתחיל לפעול.

דוד ביטן: שוב, אחרי זה בא משרד האוצר, כמובן, והוריד את זה ל-35 מיליון ואחר כך באו ואמרו בישיבה האחרונה שזה אפס בגלל שהיועצים המשפטים של רשות ההשקעות ושל משרד הכלכלה לא מסכימים.

דוד ביטן: זו התנהלות שלא מקובלת עלי.

דוד ביטן: זה משהו לא הגיוני.

דוד ביטן: אפשר להתווכח על הסכום.

דוד ביטן: זה ויכוח לגיטימי אם מגיע להם 90 או 80 או 70 או 30.

דוד ביטן: אני מוכן להתווכח על זה.

דוד ביטן: אבל לא לבוא עם יועצים משפטיים כאלה ואחרים שהם בעייתיים.

דוד ביטן: צודק היושב-ראש, הייתם צריכים להגיד לנו את זה אז.

דוד ביטן: אמרתם לי במפורש שאם "ערבה מיינס" לא היו בפנים, יוצא שכל החוק הוא חוק על מפעלי ים המלח ואז זה בעייתי.

דוד ביטן: קיבלתי את הטענה, לא רציתי לעשות נזק לאף אחד והסרתי את ההסתייגות.

דוד ביטן: הייתה הבטחה.

דוד ביטן: אני מבקש, ביחסים בינינו לבינכם, מה שמבטיחים יש לקיים.

דוד ביטן: גם אנחנו מקיימים את מה שאנחנו מבטיחים.

דוד ביטן: גם אם אני לפעמים לא מסכים למה שאתם מביאים, אני הולך אתכם כי הבטחתי שאני אלך אתכם וזו גם המחויבות שלי הקואליציונית.

דוד ביטן: אבל תשמעו, יש גבול.

דוד ביטן: עכשיו מחליפים יועץ משפטי, מביאים יועץ משפטי חדש או אני לא יודע מה ואז אנחנו מתחילים את הכול מאפס.

דוד ביטן: זה לא הולך בצורה הזו.

דוד ביטן: זה לא יכול להימשך כך.

משה גפני: תודה.

דוד ביטן: לכן אני גם מכין הצעת חוק מסודרת שאם פה הדברים לא יסתדרו, אנחנו נגיש אותה השבוע על מנת לקדם את העניין באמצעות חקיקה.

משה גפני: תודה.

משה גפני: מיקי, בבקשה.

מיקי לוי: הצעת חוק נקודתית, אם לא תהיה לנו ברירה, נלך עליה.

דוד ביטן: עדיף לא לעשות אותה.

מיקי לוי: היא רעה.

מיקי לוי: מלכתחילה היא רעה כי היא קובעת מוסכמות ועוגנים.

מיקי לוי: ראוי שלא נלך לכיוון הזה.

מיקי לוי: אני לא רוצה להוסיף על דברי דוד.

מיקי לוי: בזבזנו כאן כל כך הרבה שעות וכל פעם מחדש יש התחייבות – תעמדו בה.

מיקי לוי: אנחנו מרגישים, לא רוצה להגיד נבגדים, אבל זו התחושה.

מיקי לוי: הסרנו את ההסתייגויות של דוד, היינו שותפים לה בגלל שבאמת רצינו להוליך את החוק קדימה ולא רצינו לתקוע את "ששינסקי 2", בנפשנו היה הדבר, היה גורם נזק לכלכלת מדינת ישראל.

דוד ביטן: אגב, מדובר בסכומים קטנים יחסית למה שהוצר מרוויח מ"ששינסקי 2".

מיקי לוי: מנכ"ל האוצר פה, הוא אומר שזו לא בעיה אוצרית בכלל.

דוד ביטן: בעיה של היועצים המשפטיים.

משה גפני: מיקי, רק שלא יבינו אותך לא נכון.

משה גפני: לא שלא היינו מחוקקים את "ששינסקי 2", היינו מחוקקים אותו אחרת.

משה גפני: אם היו אומרים לנו את זה, היינו מוסיפים סעיף.

מיקי לוי: נכון.

מיקי לוי: אני באמת מבקש בשמי ובשם הוועדה: תמצאו פתרון.

מיקי לוי: זה לא מכבד, לא אתכם ולא אותנו.

מיקי לוי: חבל על כל מילה שאני אוסיף.

דוד ביטן: לא רק זה.

דוד ביטן: הנה אני מודיע לך שגם אם ועדת שרים לחקיקה תתנגד להצעת חוק שאנחנו נגיש עכשיו בשם הוועדה - -

<שי באבד: לא יתנגדו.

דוד ביטן: - - גם אם היא תתנגד אנחנו נעביר את החוק הזה על אפה וחמתה של ועדת שרים לחקיקה.

דוד ביטן: שיהיה ברור העניין, שלא תגידו שלא אמרתי לכם.

דוד ביטן: אני בכלל לא אתחשב בהחלטת ועדת שרים.

<שי באבד: בסדר.

<שי באבד: השר שלנו לא יתנגד.

<אסי מסינג: יכול להיות שיש מניעות משפטית.

<שי באבד: להעביר חוק?

<שי באבד: אז תעבירו את זה בהצעה פרטית בכנסת שאין יועצים משפטיים של הממשלה שיכולים לעשות לכם מניעות משפטית.

דוד ביטן: אני אעביר את זה בכנסת.

דוד ביטן: בוודאי.

<שי באבד: אל תביא את זה לוועדת שרים.

<שי באבד: אתה רוצה שאתייחס, אדוני?

משה גפני: כן, בוודאי.

משה גפני: חיכינו לך שעה ועשר דקות.

<שי באבד: אני מתנצל שוב.

חיים ילין: הוא עוד פעם הגיע בזמן?

דוד ביטן: חבר'ה, יש לו ילדים קטנים.

חיים ילין: הוא בא לפה ואומר: אני לעולם לא מאחר.

חיים ילין: הוא מאחר.

רחל עזריה: הוא לא אומר שלעולם הוא לא מאחר.

רחל עזריה: הוא אומר שהוא תמיד מגיע, רק צריך לפעמים לחכות.

דוד ביטן: הנה, עזריה פה קיבלה 460 מיליון שקל, כסף ייחודי מהאוצר, לנושא - - -

<שי באבד: 260 מיליון, אבל - - -

רחל עזריה: 230 מיליון.

רחל עזריה: הוא פשוט סופר לשנתיים.

דוד ביטן: 230 לשנה.

דוד ביטן: 464.6 מיליארד ל-10 שנים.

דוד ביטן: למה אני אומר את זה - - -

<שי באבד: - - - ל-100 שנה זה - - -

רחל עזריה: אבל אני רוצה עוד שבוע, דוד.

דוד ביטן: הם הגישו דוח על 4 מיליארד.

דוד ביטן: אמרתי איך יכול להיות?

דוד ביטן: אמרו לי: 400 לשנה כפול 10.

רחל עזריה: ביטן, אני רוצה עוד שבוע כי זה לא מספיק לתת שבוע אחד לאימהות לילדים קטנים.

רחל עזריה: בוא עכשיו נעביר עוד שבוע.

דוד ביטן: - - -

רחל עזריה: מה אתה אומר, שי, אתה בטח גם בעד עוד שבוע, לא?

רחל עזריה: אמרת לי כל הזמן שאתה בעד.

רחל עזריה: בוא נדאג לזה, לעוד שבוע.

<שי באבד: - - - כי בסוף הקצה של הדרך, הנכים מקבלים 4 מיליארד שקל לבסיס.

דוד ביטן: נכון.

דוד ביטן: לא על הנכים אני מדבר - - -

משה גפני: מה זה פה?

משה גפני: היום יום ראשון.

דוד ביטן: - - - 4 מיליארד בדוח של האוצר.

משה גפני: בבקשה, אדוני המנכ"ל.

<שי באבד: בוקר טוב - - -

דוד ביטן: לא קיבלת כסף ייחודי, 4.6 - - -

רחל עזריה: איזה כסף ייחודי?

רחל עזריה: זה לא כסף ייחודי.

רחל עזריה: ייחודי בשבילי ובשביל כל הנשים בישראל שיולדות.

דוד ביטן: לא, לא.

דוד ביטן: אבל זה ייחודי, רק עשיתם את זה - - -

רחל עזריה: בסדר, בסדר.

רחל עזריה: אני כבר ילדתי 4 ילדים.

רחל עזריה: אלא אם כן יהיו פה המלצות, אני לא יודעת אם אלד שוב, אז אני לא בטוחה שזה ייחודי.

<שי באבד: הוועדה נהיית מעניינת.

<שי באבד: מתחילים לקיים את מצוות פרו ורבו ומלאו את הארץ.

<שי באבד: כי לתוהו בראה, לשבת יצרה.

רחל עזריה: לך יש רק אחת, לא?

<שי באבד: חכי.

<שי באבד: התחלנו.

רחל עזריה: אז החוק היה בשבילך - - -

משה גפני: תגידו, מה זה פה?

משה גפני: חדר יולדות?

רחל עזריה: אלה דברים חשובים באמת.

משה גפני: אדוני המנכ"ל, בבקשה.

<שי באבד: "ערבה מיינס" יושבים פה ועוד רגע הופכים שולחן מעצבים.

<שי באבד: הם צודקים.

משה גפני: הם לא הופכים שולחן, אבל הם מתעצבנים - - -

<שי באבד: נכון.

רחל עזריה: סליחה.

רחל עזריה: אתם צודקים.

<שי באבד: קודם כל, אני רוצה להגיד שאני מקבל את כל מה שאמרו פה חברי הכנסת לפני, גם חבר הכנסת מיקי לוי וגם חבר הכנסת דוד ביטן.

<שי באבד: הסיטואציה שנוצרה כתוצאה מ"ששינסקי 2", בראש ובראשונה, לא הייתה כוונה, לא שלנו באוצר – מאחר ואני הייתי נוכח בדיונים האלה והבאתי את זה לחקיקה – ואני משער שגם לא של הוועדה, ככל שזכור לי, להביא את "ששינסקי 2" בשביל "ערבה מיינס".

<שי באבד: מצד שני, במסגרת החוק שעבר חלו הסתייגויות מסוימות על "ערבה מיינס", הם קיבלו הנחות ממס וקיבלו כל מיני מקדמים כאלה ואחרים, אבל עדיין המצב שלהם על פי תחשיבים שלנו הוא לא כמו טרום ערב "ששינסקי 2".

<שי באבד: ניהלתי באופן אישי, אחרי שאדוני היו"ד ביקש ממני להתערב בזה, מספר דיונים אצלי במטרה ובניסיון למצוא את הדרך כדי לתקן את מה שאני חושב.

<שי באבד: אין פה עיוות חוקי כי במסגרת החוק תכף נדון, אבל יש עיוות מהותי כלכלי בעיני כלפי משקיעים שבאים להשקיע בישראל.

<שי באבד: ההבטחות שניתנות להם, תמונת המצב שמראים להם וכתוצאה למה שהם נגררים בסופו של יום אחרי שהכנסת ומשרדי הממשלה עושים את השינויים שהם עושים.

<שי באבד: לכן, ניסיתי במספר דיונים לראות מה ניתן לעשות.

<שי באבד: קודם כל, הגענו להסכמה מקצועית שהסכום שיעמיד אותם טרום ששינסקי עומד על כ-35 מיליון ₪.

<שי באבד: כשבאנו להגיד שיש 35 מיליון ₪, שיש הסכמה וגם יש תקציב – הנה אני אומר, יש תקציב לעשות את זה – וכשבאנו לחלק את ה-35 מיליון ₪, התחלנו להיתקל בבעיות שהעלו הן ממשרד הכלכלה, היועצים המשפטיים של משרד הכלכלה, וגם מהיועץ המשפטי של משרד האוצר שיושב פה, שבעצם אין ערוץ שבו אפשר לחלק כסף סתם.

<שי באבד: זאת אומרת, זה גוף פרטי.

<שי באבד: כשאתה רוצה לחלק כסף לגוף פרטי, אתה צריך לעשות את זה או על ידי מבחני תמיכה כאלה ואחרים או מכרזים או כל מיני תהליכים שוויוניים כאלה ואחרים.

<שי באבד: מאחר - - -

דוד ביטן: - - - מפעל נחושת - - -

<שי באבד: אבל אתה לא יכול לחלק את זה רק למפעל נחושת.

<שי באבד: אתה לא יכול לעשות מכרז למפעל נחושת שקוראים לו "ערבה מ" או "ע מיינס".

<שי באבד: זה לא עובד.

<שי באבד: צריך לעשות כל מיני מבחנים שוויוניים כאלה ואחרים.

<שי באבד: ניסיתי לעשות עוד ישיבה ועוד ישיבה על הנושא הזה במטרה למצוא כי הרי יש 115 מיליון ₪ שהם קיבלו הארכה עליהם.

<שי באבד: אמרנו שאולי לתוך הסכום הזה נוסיף את ה-35 מיליון - - -

משה גפני: איך הם קיבלו את ה-115 מיליון?

<שי באבד: הם קיבלו את זה בעקבות מבחן תמיכה שהם זכו בו לפני 10 שנים.

דוד ביטן: כמה הם השקיעו שם?

<שי באבד: השקיעו לטענה שלהם 180 מיליון דולר.

<יוסי שניר: 250 מיליון דולר.

<שי באבד: עד היום.

<שי באבד: לא על ה-115.

<שי באבד: כנגד ה-115 מיליון עדיין לא נעשתה השקעה.

<שי באבד: אבל זה לא משנה, באמת "ערבה מיינס", אין לי ויכוח אתכם.

<שי באבד: הנקודה שהגענו אליה היא שניסינו בהתחלה לראות אם אפשר להגדיל את הסכום, ניסינו לראות אם אפשר לעשות ערוץ אחר.

<שי באבד: כל סיטואציה שהגענו אליה, לא הצלחנו מאחר והיועצים המשפטיים אמרו שבפרשנות החוק הקיים ולאור החקיקה הקיימת, אין שום דרך שבה ניתן להעביר את הסכום.

<שי באבד: לכן, אני דווקא מקבל מאוד את ההמלצה של חבר הכנסת ביטן, אני חושב שהיא גם נכונה, תחת המצב הנוכחי לא יכולה להיות סיטואציה שבה הגוף הזה שלפי הנחות מסוימות בא והשקיע פה ורוצה גם להשקיע קדימה ונאמר לו מה שנאמר לו ב"ששינסקי 2", והתנהל אתו משא ומתן, הוא לא מקבל את המענה.

<שי באבד: מצד שני, אנחנו מחויבים לקיים את החוק במדינת ישראל, אין לנו ברירה.

<שי באבד: ומי שמפרש לנו את ביצוע החוק הם היועצים המשפטיים, ולכן אנחנו מבינים שבמסלול הנוכחי אנחנו לא יכולים ואני קורא לחבר הכנסת ביטן לייצר את החוק כמה שיותר מהר כדי לפתור את - - -

משה גפני: תודה רבה.

משה גפני: אני מודה לך, אדוני המנכ"ל, על גילוי הלב.

משה גפני: בבקשה, היועצים המשפטיים.

משה גפני: קודם היועץ המשפטי של משרד האוצר ולאחר מכן ממשרד הכלכלה.

משה גפני: מי נמצא?

משה גפני: את סגנית היועץ המשפטי?

<איילת זלדין: היועצת המשפטית בפועל.

<איילת זלדין: בבקשה, אסי.

<אסי מסינג: ביום חמישי האחרון העברתי את העמדה שלי לבא כוח "ערבה מיינס" שאת תמציתה הסברתי בדיון הקודם, שלא כל כך רצו להקשיב לי מכיוון ששי לא היה פה, לכן אני אחזור על התמצית.

<אסי מסינג: אני אעשה את זה ממש בקיצור ואני אסביר את הקשיים הקיימים.

משה גפני: אני רק רוצה להסביר לך את מה שהיה קודם.

משה גפני: אנחנו לא נוהגים לעשות כך, אנחנו נותנים לאורחים, בוודאי לפקידי משרדי הממשלה, לומר את דברם.

משה גפני: דא עקא, במקרה הזה של "ערבה מיינס", היות והייתה שבת, אז נפגענו כולם.

משה גפני: את מה שאתם אומרים היום, הייתם צריכים להגיד כשהעברנו את החוק, לא השאיר אותנו ככה ולבוא אחרי חודשים ארוכים ולהגיד שמה שאמרתם זה לא חוקי.

רחל עזריה: נכון.

רחל עזריה: נכון.

משה גפני: הרי החלטנו את זה.

משה גפני: היה צריך מישהו לקום ולומר – אני לא יודע אם זה היועץ המשפטי של משרד הכלכלה, היועץ המשפטי של משרד אוצר – אבל מישהו היה צריך להגיד לנו את זה.

<אסי מסינג: אני אתייחס גם לזה.

משה גפני: בבקשה.

<אסי מסינג: אני אתחיל מההתחלה ובסוף אני אתייחס.

<אסי מסינג: רק אם אפשר שקט.

משה גפני: אם אפשר, לאפשר ליועץ המשפטי לדבר.

<אסי מסינג: בכל זאת, רוצים לשמוע את - - -

משה גפני: אני רק רוצה, שי, שתדע בהערת ביניים, מבחינתי היועצים המשפטיים לא מנהלים את המדינה.

<שי באבד: אתה טועה.

משה גפני: אני לא טועה.

<שי באבד: אתה טועה.

משה גפני: אתה תראה שלא.

<שי באבד: אתה טועה.

משה גפני: בסדר.

משה גפני: הם לא מנהלים את המדינה.

משה גפני: אני לא מדבר על המקרה הספציפי הזה.

משה גפני: יושבים לך אנשים בוועדת שרים ובגלל כל מיני אינטרסים הם יועצים משפטיים - - -

<שי באבד: אני לא חושב שזה מונע מאינטרסים, חס ושלום.

משה גפני: לא מונע.

משה גפני: אני אמרתי מונע?

משה גפני: אמרתי על מקרים.

משה גפני: היועצים המשפטיים לא מנהלים את המדינה.

משה גפני: הם נותנים ייעוץ משפטי ואנחנו מקבלים החלטות, אחרת שהם ירוצו לבחירות.

משה גפני: נראה אותם עוברים פריימריז בליכוד או אצלנו.

דוד ביטן: אצלכם אי אפשר לעבור פריימריז.

משה גפני: אפשר, תאמין לי, אבל צריך לעבוד קשה.

משה גפני: חבל על הזמן.

משה גפני: בסדר, לא חשוב.

משה גפני: אסי, לא קשור לעניין, תדבר בבקשה.

<אסי מסינג: מבלי רצון לנהל את המדינה, אני אגיד בכל זאת את עמדתי.

<אסי מסינג: תמצית העמדה היא שיש מניעה משפטית להעביר כסף ל"ערבה מיינס" ואני אסביר.

<אסי מסינג: חקיקה לטעמי לא תפתור את העניין ואני אסביר את הבעיות הקיימות.

<אסי מסינג: במסגרת מסלול מחוללי שינוי שפרסם משרד הכלכלה בשנת 2009 לפי הוראת נהל מרכז ההשקעות, נקבע כי לחברות אשר יגישו בקשה להקמת מפעל בהתאם לתנאי המסלול שפורסם, יינתן מענק בשיעור שלא יעלה על 20% מסכום ההשקעה.

<אסי מסינג: באותו מועד, למיטב ידיעתי לפחות, הגישו שתי חברות בקשה לקבלת מענק, ושתיהן אושרו.

<אסי מסינג: כמובן שהיו יכולות להיות חברות אחרות נוספות פוטנציאליות שבין אם שקלו להגיש או בין אם הגישו בפועל, זה לא כל כך חשוב.

<אסי מסינג: בסופו של דבר, אושר בשנת 2009 ועל בסיס תקציב 2010 ל"ערבה מיינס" מענק שלא יעלה על 115 מיליון ₪ שהוא כאמור עומד על 20% מההשקעה.

<אסי מסינג: על פי הוראת המנהל, תקופת ההקמה הייתה אמורה להסתיים ב-26 ביולי 2013, היינו, תקופת ההקמה הייתה אמורה להסתיים לפני 4 שנים.

<אסי מסינג: משיקולים שונים של "ערבה מיינס" וטענות שונות בשל בעיות מול רשות מקרקעי ישראל ועוד עניינים נוספים, הוקפא כתב האישור של "ערבה מיינס".

<אסי מסינג: משמעות ההקפאה היא הארכת תקופת ההקמה בפועל.

משה גפני: מתי הייתה ההקפאה?

<אסי מסינג: ההקפאות היו במהלך השנים.

משה גפני: באיזו שנה?

<אסי מסינג: לדעתי, ההקפאה האחרונה הרלוונטית לענייננו הייתה סביב יולי 2013.

<אסי מסינג: לאחר מכן, הקפאות כבר נעשו משיקולים אחרים, אני אשים אותם רגע בצד.

<אסי מסינג: בסופו של דבר, אני מזכיר שוועדת "ששינסקי2" קמה אחרי המועד האחרון שהיה להקמה המקורית והיא המליצה את המלצותיה לאחר שימוע ארוך.

<אסי מסינג: במסגרת השימוע שנערך, בין היתר, גם ל"ערבה מיינס", תוקן מנגנון התמלוגים.

<אסי מסינג: זה התיקון הראשון שנעשה על בסיס טענות שונות של "ערבה מיינס".

<אסי מסינג: הדבר השני הוא שלאחר מכן, לקראת תקציב 2015 ו-2016 החליטה הממשלה במסגרת חקיקה של התקציב להעביר את חוק "ששינסקי 2" בכנסת.

<אסי מסינג: במסגרת הדיונים שהיו בוועדת השרים לענייני חקיקה עלו טענות שונות סביב המודלים שאושרו, לא רק ביחס ל"ערבה מיינס", גם ביחס למנגנון שנקבע ביחד לכי"ל.

<אסי מסינג: אני מזכיר שהמשמעות שלאחר חקיקת "ששינסקי 2", היא להטיל מס רווחים על כל משאבי הטבע שמוענקים על ידי מדינת ישראל לזכיינים שונים בצורות שונות.

<אסי מסינג: תחילה החלו בגז טבעי והמשיכו למחצבים השונים שמרביתם מופקים היום על יד כי"ל, אבל בקונסטלציות שונות.

משה גפני: אנחנו מודעים לזה.

משה גפני: גם דנו בזה.

<אסי מסינג: לאחר מכן, במסגרת דיון בוועדת השרים, מאחר ונוצרו קשיים שונים שחלקם העלה ראש הממשלה וחלקם העלה שר הכלכלה, חלקם העלו שרים אחרים, הוחלט בסופו של דבר להקים ועדת ארבעה שמורכבת מנציגים של: משרד רוה"מ, משרד האוצר, משרד הכלכלה והיועץ המשפטי לממשלה.

<אסי מסינג: התפקיד של ועדת ההרבעה היה לפי הסכמות שלה, להציע פתרונות לקשיים השונים שהועלו - -

משה גפני: והיה ויכוח על כסף.

<אסי מסינג: - - ובין היתר, לרבות תיקוני חקיקה - - -

משה גפני: לא.

<אסי מסינג: אני אומר לך כן.

<אסי מסינג: זה כתב ההסמכה.

משה גפני: לא משנה.

משה גפני: אבל אחרי זה היה ויכוח על כסף בין מנכ"ל האוצר לבין מנכל משרד ראש הממשלה.

<אסי מסינג: לטעמי אין שאלה משפטית שהסמכות של ועדת הארבעה פקעה בסוף חקיקת "ששינסקי 2".

משה גפני: מה הבעיה עכשיו להעביר להם את הכסף?

<אסי מסינג: במסגרת הדיונים בוועדה עלו שוב הטענות השונות.

<אסי מסינג: הוסף מגן מס שהמשמעות שלו היא 670 מיליון שקל.

<אסי מסינג: משמעותו היא אפשרות להתחשב בהפסדים שצברה החברה עוד לפני הקמת המפעל המאושר, ואת ההפסדים הללו אפשר יהיה לנכות לצורך הטבות המס.

<אסי מסינג: כך חוקק החוק.

<אסי מסינג: למיטב ידיעתי, יכול להיות שהיו דיונים מאחורי הקלעים, לא נאמר לפרוטוקול בשום שלב שהוא במסגרת מערך החקיקה שהמדינה מתחייבת ליתן סכום נוסף ל"ערבה מיינס".

<אסי מסינג: זה למיטב ידיעתי לפחות, לרמת הפרוטוקול.

דוד ביטן: אם היינו מעירים לפרוטוקול את זה, אז היינו צריכים להתייחס לבג"ץ.

דוד ביטן: הרי לא רצינו לקלקל לכם בבג"ץ ולכן לא נכנס לפרוטוקול.

משה גפני: תן לו להשלים.

משה גפני: יש פה כמה דברים בעייתיים במה שהוא אומר.

דוד ביטן: לא נכנס לפרוטוקול בגלל - - -

משה גפני: אני יודע.

משה גפני: הרי הם ביקשו מאתנו את זה.

<אסי מסינג: נדמה לי שאני - - -

דוד ביטן: לא.

דוד ביטן: למה זה לא נכנס לפרוטוקול - - -

משה גפני: הם ביקשו שלא לדבר, דוד.

דוד ביטן: - - -

<אסי מסינג: נדמה לי שהליך חקיקה כזה או אחר בכנסת ישראל לא מתנהל לפי השאלה מה עובר בבג"ץ ומה לא עובר בבג"ץ אלא במגבלות החוקיות הקיימות - - -

דוד ביטן: - - - למה אני מתרגז - - -

<אסי מסינג: - - - כך נדמה לי, סדר הדברים.

<אסי מסינג: ולכן אני לא בטוח שהסיפור של כן רצינו לעבור, לא רצינו לעבור - - -

דוד ביטן: הטענה שאתה טוען היא לא מקובלת.

<אסי מסינג: חקיקה כללית יש כאן, היא אינה מחריגה שום - - -

משה גפני: אסי - - - מה המסקנה?

<אסי מסינג: אני אגיע עכשיו למניעות.

<אסי מסינג: עלתה בקשה במהלך התקופות לתת מענק נוסף ל"ערבה מיינס".

<אסי מסינג: המענק הזה, ההצדקה שלו, בין המשפטית ובין הכלכלית, יכולה להיות משתי אפשרויות: אפשרות ראשונה היא לחזור ולהגיד שכל מי שקיבל כתב אישור, יהיה זכאי ל-35 מיליון שקל נוספים.

<אסי מסינג: דא עקא, מה שמבוקש כאן זה לתת 35 מיליון שקל רק ל"ערבה מיינס".

<אסי מסינג: להזכירכם, לחברה נוספת אושר מענק והיא קיבלה את המענק.

דוד ביטן: מה היא עשתה שם?

<יוסי שניר: היא לא נפגעה מששינסקי, החברה הנוספת.

<אסי מסינג: אני מבקש כרגע לא להפריע לי.

<אסי מסינג: אם אדוני היושב-ראש יקשיב, אמרתי שיש שתי אפשריות, אני באפשרות הראשונה.

<אסי מסינג: האפשרות הראשונה היא שאנחנו מדברים על כך שחוזרים למקורות ואומרים שהמסלול שיצא בשנת 2009, הייתה אתו בעיה ויש צורך להוסיף לו כסף.

<אסי מסינג: אלא מה שמבוקש כאן זה לא להוסיף כסף לכלל הזוכים ולכלל - - - הפוטנציאליים, אלא מבקשים לתת כסף ל"ערבה מיינס", שהיא כזכור - - -

משה גפני: וזה, אתה אומר, שאי אפשר.

<אסי מסינג: כאן יש בוודאי פגיעה בשוויון שאינה יכולה לעמוד מכל טעם שהוא ומדובר בהגדלת מענק שאינו סביר.

<אסי מסינג: זה הראשון.

<אסי מסינג: האופציה השנייה היא מה שעלה כאן בין הדברים: לפצות את "ערבה מיינס" בגלל חקיקה.

<אסי מסינג: למיטב ידיעתי, במדינת ישראל עד היום אף גורם לא קיבל פיצוי כספי בשל הליך חקיקה שהתבצע.

<אסי מסינג: יש לכך משמעויות גדולות, גם ברמת הפגיעה בשוויון ובוודאי ובוודאי גם ברמת המינהל התקין.

<אסי מסינג: ככל שיש טענה, היא יכולה להיות במסגרת שתי טענות אפשריות לצורך פיצוי כתוצאה מהליך חקיקה: הראשונה היא, הייתה הסתמכות וציפייה שמדינת ישראל לא תשנה את הסדרי המס שלה.

<אסי מסינג: כידוע, זה שונה מהעמדה הבסיסית של מדינת ישראל כפי שהיא מובאת וכפי שקבעה הפסיקה בשורה של פסקי דין, שמדיניות מס יכולה להשתנות ואין לאף אחד, לרבות הפרטים והגורמים השונים, יכולת להסתמך על מדיניות מס - - -

משה גפני: אסי, הבנו.

<אסי מסינג: זה הראשון.

<אסי מסינג: האפשרות השנייה שיכולה לעלות ולמיטב ידיעתי עד היום הפסיקה - - -

דוד ביטן: יש משהו חיובי?

משה גפני: רגע, רגע, דוד.

משה גפני: תן לו לסיים.

משה גפני: אני לא רוצה שיגידו – בגלל שאם יהיה בג"ץ בעניין הזה שלא יגידו שלא עשינו כל מה שנדרש.

<אסי מסינג: זה חיובי.

<אסי מסינג: לא עניין של חיובי או שלילי - - -

משה גפני: אסי, תדבר אלי.

<אסי מסינג: הדבר השני, האפשרות השנייה היא לטעון, חלילה וחס, שהייתה כאן עוולה חוקתית במסגרת החקיקה.

<אסי מסינג: נדמה לי שכנסת ישראל לא תסכים עם הטענות שהייתה עוולה חוקתית, שהתבצעה עוולה חוקתית בעת חקיקת הכנסת.

<אסי מסינג: נדמה לי שהיא לא תעשה כן.

משה גפני: היא תעשה, אבל הרבה.

<אסי מסינג: אני חושב שגם לא מתקיים טעם - - -

משה גפני: הכנסת תעשה הרבה.

<אסי מסינג: לאור הפתרון שמייחד בחקיקה מענק נוסף ל"ערבה מיינס" הוא דומה למתן מענק כרגע למישהו שהשם שלו מתחיל ב-עי"ן ונגמר ב-ה"א.

<אסי מסינג: זה כשלעצמו לא פותר אה העניין.

<אסי מסינג: לכן - - -

דוד ביטן: ערבה, ערבה.

משה גפני: ערבה.

<אסי מסינג: ערבה.

<אסי מסינג: עצם החקיקה כשלעצמה לא פותרת את הקשיים - - -

משה גפני: טוב.

משה גפני: נחזיר אתכם - - -

<אסי מסינג: - - - הדבר האחרון, אמרת, לעניין ההבטחות השונות והאופן בו משרד האוצר מתנהל - - -

משה גפני: לא אמרתי את זה.

<אסי מסינג: נאמרה אמירה שהולכנו שולל.

משה גפני: לא אמרתי.

משה גפני: אני אגיד בתורי.

דוד ביטן: נכון.

דוד ביטן: הולכנו שולל.

משה גפני: לא אמרתי.

משה גפני: לא אמרתי.

משה גפני: אתם מעמידים היום את הכנסת במצב שאנחנו אתכם לא נעשה דברים.

משה גפני: אתם תגידו מה שאתם רוצים עד הסוף, ואנחנו נעשה עד הסוף.

משה גפני: זה בסדר.

דוד ביטן: - - - אני רק רוצה לומר שני דברים קטנים.

משה גפני: אתה לא רוצה לשמוע את היועצת המשפטית?

דוד ביטן: אני רוצה, אבל לפני זה שישמעו גם מה שיש לי להגיד, אולי הם יתייחסו לזה.

משה גפני: תגיד בקצרה.

דוד ביטן: ראשית, בדרך כלל זה נכון - - -

<אסי מסינג: רק את השורה התחתונה אני אגיד, מה הצענו.

משה גפני: מה הצעתם?

<אסי מסינג: עומדות בפני החברה שתי אפשרויות - - -

משה גפני: אני לא דואג לחברה.

משה גפני: זה לא עסק שלי.

משה גפני: אני דואג לעצמי.

משה גפני: אמרתי מילה על סמך הדיבורים שלכם ואני רוצה לקיים אותה.

משה גפני: ולכן גם אין אז בפרוטוקול.

<אסי מסינג: שתי האפשריות הוצגו בפני החברה - - -

משה גפני: בסדר, בסדר.

משה גפני: גם במיסוי דירה שלישית אני אגיד את מה שלא אמרתי פה.

משה גפני: אתם רוצים ככה להתנהל?

משה גפני: נתנהל.

<שי באבד: מה קשור?

משה גפני: קשור כי מדברים אתנו בדבר אחד - - -

<אסי מסינג: על מיסוי דירה שלישית אמרתם יותר מדי.

דוד ביטן: חשבתי שהיועצים המשפטיים של הכלכלה מתנגדים.

דוד ביטן: לפי מה שאני שומע - -

<שי באבד: שניהם מתנגדים.

<שי באבד: תכף תשמע גם - - -

דוד ביטן: - - שגם הוא מתנגד - - -

משה גפני: תכף תשמע את הכלכלה.

<שי באבד: תכף תשמע את משרד הכלכלה.

<שי באבד: הוא לא הוסיף ולא יגרע, אך תדאג.

דוד ביטן: שמעתי באריכות את היועץ המשפטי של משרד האוצר.

<שי באבד: תשמע עוד יותר באריכות את היועצים של משרד הכלכלה.

מיקי לוי: אם הייתם אומרים מההתחלה, זה לא היה עולה.

דוד ביטן: כן.

דוד ביטן: אבל אז לא היה נוח להם להגיד את זה.

מיקי לוי: כי רציתם שנעביר את החוק.

דוד ביטן: הטענה שלך שלא הייתה התחייבות בפרוטוקול, זה "הרצחת וגם ירשת".

דוד ביטן: מדוע?

דוד ביטן: מכיוון שהטענה שלכם שהתקבלה על ידי ועל ידי היושב-ראש וגם על ידיד חברי הכנסת האחרים הייתה שהדבר פוגע בסיכויים שלכם לזכות בבג"ץ - -

משה גפני: מול מפעלי ים המלח.

דוד ביטן: - - בגלל שאי אפשר לעשות חוק רק על ים המלח ולכן הלכנו אתכם.

דוד ביטן: בנושא הזה גילינו אחריות והלכנו אתכם.

דוד ביטן: אי אפשר היה להכריז על זה בפרוטוקול ולכן אי אפשר היה להכריז.

דוד ביטן: אתה לא יכול לנצל את זה שוב פעם עכשיו.

דוד ביטן: דבר שני, יש עוד שיטה.

דוד ביטן: נכון, אפשר באמת להגדיל את המענק למי שנפגע מששינסקי והחוק הוא חוק.

דוד ביטן: אני לא מאמין שבית המשפט יבטל אותו.

דוד ביטן: בסך הכול יש לזה סיבות למה - - - את זה.

דוד ביטן: אבל יש עוד שיטה: פשוט לתקן את חוק "ששינסקי 2" כך ש"ערבה מיינס" לא תהיה בפנים.

דוד ביטן: אין שום בעיה עם החוק הזה ואז הם לא ייפגעו.

דוד ביטן: זאת אומרת, כל הפגיעות שעליהן הם דורשים פיצוי, ברגע שאני מוציא אותם החוצה, אז גם לא יהיו פגיעות והם לא יהיו זכאים לשקל אחד אפילו.

מיקי לוי: תיקון "ששינסקי 2" - - - מהומת אלוהים - - -

דוד ביטן: וזה מה שאני הולך להגיש.

<אסי מסינג: זה חוזר לאותו דבר שאמרתי קודם - - -

דוד ביטן: לא הולך - - -

משה גפני: אסי, רגע.

דוד ביטן: תן לי לסיים.

משה גפני: אסי, הוא ברשות דיבור.

דוד ביטן: אני לא הולך להגיש תוספת כספית ולו לשקל אחד.

דוד ביטן: תקבל את כל מה שאמרת.

דוד ביטן: אבל אני אבטל את הנושא הזה ב"ששינסקי 2" על כל המשמעויות של זה.

משה גפני: ותתמודדו בבג"ץ.

משה גפני: תודה רבה.

משה גפני: היועצת המשפטית בפועל של משרד הכלכלה והתעשייה, איילת זלדין.

משה גפני: בבקשה.

דוד ביטן: אתם לא צריכים לדאוג להשקעות או שאתם דואגים רק לחוק?

דוד ביטן: החוק מיועד – אתם צריכים להשקיע - - -

משה גפני: אתה תשמור על החוק, זה מה שהוא אומר לך.

משה גפני: אל תדאג להשקעות.

דוד ביטן: - - - אתם צריכים לדאוג שהמשקיעים ישקיעו במדינת ישראל, לא רק לדאוג לכל מיני סעיפים - - -

משה גפני: תגיד לי, אתה נגד יועצים משפטיים או נגד נשים?

משה גפני: בגלל שעכשיו זה - - -

דוד ביטן: לא נגד יועצים ולא נגד נשים.

משה גפני: טוב.

משה גפני: בבקשה.

<איילת זלדין: אני רוצה לציין שכתב האישור ניתן מכוח תכנית שהתפרסמה כבר בשנת 2009.

<איילת זלדין: היה הליך תחרותי וזכו בו שני מפעלים.

<איילת זלדין: החברה הייתה צריכה למעשה לסיים כבר את ההקמה ביולי 2013, הרבה לפני כל ההתרחשויות של ששינסקי.

<איילת זלדין: בגלל הקשיים האובייקטיביים שהיו לחברה ובגלל שמשרד הכלכלה רוצה מאוד לעודד השקעות, הקפאנו את כתב האישור הרבה מאוד פעמים.

<איילת זלדין: בגלל נסיבות שראינו שלא היו בשליטת החברה, כל מיני קשיים שהיו מול רמ"י ומול - - - היינו כל הזמן בדיאלוג עם החברה וכך הגענו למצב שכתב האישור הוארך והוארך והגענו לתאריכים של ששינסקי.

משה גפני: רגע.

משה גפני: לפני שאתה הולך, אני עוד לא אמרתי את דעתי, אבל אנחנו נעשה חקיקה, יכול להיות שבשתי ורסיות.

משה גפני: יכול להיות שנכניס את זה כהסתייגות ביום רביעי בחוק לעידוד השקעות הון כדי שנגמור את זה מיד.

דוד ביטן: גם טוב.

<שי באבד: אל תתלה אחד בשני.

משה גפני: אני לא תולה.

דוד ביטן: שניהם יעברו.

משה גפני: הכול יעבור.

משה גפני: זו גם אפשרות.

דוד ביטן: אפשרות טובה.

משה גפני: אנחנו, כשמעצבנים אותנו, אנחנו מתעצבנים.

<שי באבד: אבל אני לא עצבנתי אותך, אדוני היו"ר.

משה גפני: אתה לא.

משה גפני: אבל בסדר.

משה גפני: אנחנו נכניס את זה כהסתייגות והיועצים המשפטיים יגידו שזה לא בסדר ואז אנחנו נשנה את חוק ששינסקי.

דוד ביטן: הם יכולים להגיד נושא חדש.

דוד ביטן: זה הדבר היחיד שיכולים להגיד.

משה גפני: נושא חדש – נלך לוועדת הכנסת.

משה גפני: רגע, איך אתה עם קיש?

דוד ביטן: בסדר גמור.

משה גפני: בסדר גמור.

משה גפני: הם יכולים לטעון נושא חדש.

דוד ביטן: למה, קיש צריך לדאוג פה לציבור הרחב, אין שום בעיה.

משה גפני: נכון.

משה גפני: הוא גם בעניין הזה.

דוד ביטן: לגמרי.

משה גפני: בבקשה, גברת זלדין.

<איילת זלדין: לחברה יש כתב אישור על 115 מיליון ₪ שהחזקנו חי במשך הרבה מאוד שנים בדרך של הקפאות והארכות.

<איילת זלדין: המשרד פנה לחברה בבקשה לדעת אם הוא מתכוונת - - -

משה גפני: יש לנו זמן עד יום רביעי.

משה גפני: אנחנו ביום ראשון, שכחת.

<שי באבד: רק התחלנו.

<שי באבד: צריכים - - -

משה גפני: כן.

משה גפני: אני עובד פה ביום ראשון כאילו שאני מכם משכורת.

<שי באבד: בוא ננסה להגיע - - -

דוד ביטן: הכול על האוצר.

דוד ביטן: באמת הכול של האוצר.

משה גפני: הכול של האוצר.

דוד ביטן: ביקשתי ממנו משהו של משרד ראש הממשלה, הוא לא מעלה לי.

דוד ביטן: רק ביום שני הבא או רביעי.

משה גפני: שלישי.

משה גפני: אבל באמת הרוב זה האוצר.

<שי באבד: על זה נאמר:

<שי באבד: מלאכתם של צדיקים נעשית בידי אחרים.

משה גפני: נכון.

<שי באבד: אני לא יודע אם אנחנו צדיקים - - -

משה גפני: אני ודוד ביטן הולכים לבדוק את הצדיקים במשרד האוצר.

דוד ביטן: אולי ניקח את היועצים המשפטיים לקברות צדיקים?

משה גפני: לא.

משה גפני: אל תיקח יועצים משפטיים.

משה גפני: יש לנו משלנו, זה בסדר.

דוד ביטן: באמת, שמעון בר יוחאי והרבי וכולם, אולי תשנו את דעתכם ככה.

משה גפני: שמעת מה שהוא הציע?

משה גפני: לקחת את כולם לרבי שמעון בר יוחאי.

משה גפני: אם הם נוסעים, גם את נוסעת.

משה גפני: בבקשה, סליחה שהפרענו לך.

<איילת זלדין: יש לנו כתב אישור שאנחנו מחזיקים חי משנת 2009 ואנחנו נמצאים היום ב-2017, בגלל שרצינו לאפשר את הקמת המפעל.

<איילת זלדין: בניגוד למה שאומרים פה, התשלום של כתב האישור מותנה בביצוע.

<איילת זלדין: לא בוצע שום דבר - - -

דוד ביטן: אתם גם רוצים לקחת להם את הכסף?

<איילת זלדין: אני יכולה לסיים משפט?

משה גפני: דוד, תאפשר לה.

דוד ביטן: אתם רוצים לקחת את הכסף?

משה גפני: דוד, תאפשר לה.

<איילת זלדין: לא בוצעה עד היום שום השקעה במפעל.

<איילת זלדין: אני לא מדברת על המכרה, כתב האישור שלנו נוגע למפעל.

<איילת זלדין: למעשה, אנחנו מחזיקים כתב אישור חי בצורה מאוד יוצאת דופן הרבה מאוד שנים בדרך של הקפאות והקפאות והארכות.

<איילת זלדין: אבל הגענו כבר לשלב שבו צריך, או שהמפעל יקום או שאנחנו מבטלים את כתב האישור.

<איילת זלדין: אנחנו לא יכולים להחזיק את זה חי לנצח.

<איילת זלדין: ממה שאני מבינה מכל הדיון פה זה שבעצם הטענה היא שמגיע איזשהו פיצוי בגלל ששינסקי.

<איילת זלדין: זה אירוע שבכלל לא קשור למסלול, לכתב האישור.

<איילת זלדין: ולכן אנחנו אומרים שאנחנו לא יכולים לתת את הפיצוי הזה.

<איילת זלדין: אנחנו מסכימים עם כל מה שאסי כתב בחוות הדעת, זה גם תואם עם משרד המשפטים.

<איילת זלדין: אין לנו אפשרות לתת סתם תוספות לכתבי אישור שבאו מתכנית מסוימת, על פי השקעות שאושרו, על פי ועדה שבדקה ונתנה 20% מההשקעה.

משה גפני: מאה אחוז.

משה גפני: תודה רבה.

<שרית פלבר: אני לא ארחיב.

<שרית פלבר: הדברים נאמרו בעיקר על ידי היועץ המשפטי של האוצר והיועצת המשפטית של הכלכלה.

דוד ביטן: מה זה, חוות דעת משותפת הייתה פה?

<שרית פלבר: לא.

<שרית פלבר: אבל להגיד שהמשנה ליועץ המשפטי לממשלה גם נדרש וגם ראה את העמדה - - -

משה גפני: מי זה?

<שרית פלבר: מאיר לוין, המשנה ליועץ המשפטי (כלכלי), ראה את העמדה של היועץ המשפטי של האוצר וגם הוא סבור שיש מניעה משפטית להעביר בתנאים שנאמרו כאן.

משה גפני: תודה רבה.

משה גפני: מטעם "ערבה מיינס", מי משיב?

<יוסי שניר: אני מדבר בשם המנכ"לית - - -

דוד ביטן: - - - היא אומרת שלא השקעת כלום.

דוד ביטן: לא שמת לב?

דוד ביטן: באמת.

<יוסי שניר: השקענו 250 מיליון דולר.

משה גפני: תגיד במסודר.

<יוסי שניר: אני רק עניתי לחבר הכנסת דוד ביטן.

דוד ביטן: תגיד מה השקעת לטענה שלה של ה-115 מיליון.

דוד ביטן: תסביר - - -

משה גפני: אנחנו הולכים לתהליך מסובך.

משה גפני: תהליך שאנחנו לא מתכוונים להשאיר אתכם לבד.

משה גפני: אני מבקש, אם אתה יכול להגיד כמה משפטים לגבי המפעל עצמו.

משה גפני: כמה עובדים יש לכם ואיפה הם גרים.

דוד ביטן: וגם כמה אתם הולכים לקלוט.

<יוסי שניר: יש לנו כיום 200 עובדים.

<יוסי שניר: חלקם מהפזורה הבדואית, חלקם מהגליל, חלקם עובדים מאילת, עולים חדשים.

<יוסי שניר: בקיצור, מי שיבוא פעם לראות את מה שקורה שם בתמנע מתחת לאדמה, יראה מפעל שעובד.

<יוסי שניר: מכרה שעובד.

משה גפני: ממתי הם עובדים?

<יוסי שניר: בתוך מכרה אנחנו עובדים כבר 8 שנים.

דוד ביטן: כמה אתה הולך לקלוט?

<יוסי שניר: אנחנו הולכים לקלוט עוד 250 עובדים.

<יוסי שניר: בסך הכול 450 עובדים ישירים.

<יוסי שניר: החישוב שלנו מראה שזה ייתן עוד 1,700 מקומות תעסוקה בסביבת אילת.

<יוסי שניר: אלה החישובים של משרד התעשייה.

<איילת זלדין: 250 עובדים במפעל?

<יוסי שניר: 450 עובדים בסך הכול.

<יוסי שניר: כתב האישור מדבר על סך הכול 450 עובדים.

<יוסי שניר: אני מכיר את כתב האישור.

<יוסי שניר: כתבתי אותו.

משה גפני: הם כולם תושבי ישראל?

<יוסי שניר: הם כולם תושבי ישראל.

<יוסי שניר: בטח.

משה גפני: אין מירדן או - - -

<יוסי שניר: זו ההתחייבות שלנו בכתב האישור: רק תושבי ישראל, אזרחי ישראל.

דוד ביטן: מה זה 4,500 עובדים נוספים?

מיקי לוי: לא 4,500.

דוד ביטן: סליחה, 1,700.

<יוסי שניר: 1,700 מקומות תעסוקה על פי החישוב - - -

דוד ביטן: ספקים ודברים כאלה?

<יוסי שניר: של התעשיינים, של משרד התעשייה.

משה גפני: מה למשל?

משה גפני: ב-1,700 האלה, תן לי דוגמה של עובדים מסביב.

<יוסי שניר: עובדי ניקיון, שמירה, מורים, נותני שירותים, נהגים – 40 נהגים – כל אלה עוד ייצרו בסביבות 1,700 מקומות תעסוקה.

<יוסי שניר: בסך הכול אנחנו נספק 2,000 מקומות תעסוקה לנגב באזור אילת.

<יוסי שניר: אזור אילת הוא אזור, כפי שאתם יודעים, הוא מבוסס על מלונאות.

<יוסי שניר: אלה מקומות עבודה יציבים.

<יוסי שניר: אנחנו השקענו עד היום 250 מילון דולר.

<יוסי שניר: אנחנו עומדים להשקיע עוד 350 מיליון דולר בהקמת המפעל.

<יוסי שניר: מה שכאן דובר.

משה גפני: חוץ מהמכרה.

<יוסי שניר: חוץ מהמכרה.

<יוסי שניר: המכרה הוא מכרה.

<יוסי שניר: לפתח מכרה לוקח לפחות 9-8 שנים ופיתחנו את המכרה ויש לנו 40 קילומטרים של מנהרות מתחת לאדמה עם - - -

דוד ביטן: מה זו הטענה שיש מכרה ויש מפעל?

משה גפני: אלה שני דברים.

<איילת זלדין: כתב האישור הוא על המפעל.

דוד ביטן: 115 מיליון לא קשור למכרה?

<יוסי שניר: הפרידו את זה.

<יוסי שניר: לגבי השכר של העובדים, עלו כל מיני תהיות שהתפרסמו - - -

דוד ביטן: מה הפרידו?

<יוסי שניר: משרד התעשייה הפריד - - -

דוד ביטן: הבנתי.

דוד ביטן: אז מה ההתייחסות?

דוד ביטן: שלא השקעת עוד כלום שקשור ל-115 מיליון?

<קרלה גרסיה גרנדוס: אני המנכ"לית של החברה.

<קרלה גרסיה גרנדוס: פה במדינת ישראל החליטו שיש מפעל ויש מכרה.

<קרלה גרסיה גרנדוס: בעולם לא עובדים ככה.

<קרלה גרסיה גרנדוס: בעולם יש לנו מכרה ומפעל – זו תעשייה.

<קרלה גרסיה גרנדוס: פה, בגלל כל החוקים האלה אמרו שיש מפעל שמגיע לו מענק, למכרה לא מגיע מענק.

דוד ביטן: איזה מפעל?

דוד ביטן: לעבד את הנחושת?

<קרלה גרסיה גרנדוס: אבל בסופו של דב ראתה לא יכול שיהיה לך – היא אומרת שאי אפשר שיהיה לך מפעל בלי שיהיה לך מכרה ואין אפשרות שיהיה לך מכרה בלי שיהיה לך מפעל.

<קרלה גרסיה גרנדוס: בנינו ורצינו לבנות פה מכרה ומפעל שיכול גם לספק את הנחושת פה בארץ וגם כן בירדן.

<קרלה גרסיה גרנדוס: זה אומר שלמפעל הייתה אפשרות לעבוד בשתי מדינות, בירדן ופה, ומכרה נפרד.

<קרלה גרסיה גרנדוס: אחרי העניין של ששינסקי אנחנו נמצאים במצב שיש לנו מפעל שאנחנו רוצים לבנות פה ואנחנו צריכים לראות אם זה כדאי לבנות את המפעל גם כן בשביל ירדן.

<קרלה גרסיה גרנדוס: למה?

<קרלה גרסיה גרנדוס: בגלל שבחוק שינו את היכולת של החברה להביא את - - -

דוד ביטן: מה זאת אומרת בירדן?

דוד ביטן: אתם מתכוונים להביא לפה את הנחושת שלהם ולעשות - - -

<קרלה גרסיה גרנדוס: כן.

<יוסי שניר: את העפרות.

דוד ביטן: עשרות עובדים, אם ככה.

<קרלה גרסיה גרנדוס: כן.

<קרלה גרסיה גרנדוס: כן, כן.

דוד ביטן: והטענה הזאת שאתם תעברו לירדן, מה המשמעות שלה?

<קרלה גרסיה גרנדוס: זה שאנחנו לא הולכים לבנות את המפעל פה גם לשני הפרויקטים.

<קרלה גרסיה גרנדוס: אם יש אפשרות לבנות את המפעל פה, אז נבנה.

<קרלה גרסיה גרנדוס: אבל אם אין אפשרות לבנות את המפעל פה, אז אנחנו הולכים רק לפרויקט של ירדן.

דוד ביטן: זאת אומרת, אנחנו נוביל את העסק לירדן?

<קרלה גרסיה גרנדוס: כן.

דוד ביטן: שם יעבדו את זה.

מיקי לוי: ותעבירו את האבנים לירדן במקום מירדן לארץ.

<קרלה גרסיה גרנדוס: אני לא יודעת אם אנחנו מעבירים את האבנים - - -

<יוסי שניר: אם המדינה תאפשר.

<קרלה גרסיה גרנדוס: אם המדינה תאפשר.

<קרלה גרסיה גרנדוס: אם לא – אז אנחנו - - -

דוד ביטן: אם לא, אז מה?

דוד ביטן: תסגרו את המכרה?

<קרלה גרסיה גרנדוס: כן.

דוד ביטן: עד כדי כך?

<יוסי שניר: כן.

<קרלה גרסיה גרנדוס: כן.

<קרלה גרסיה גרנדוס: כי אנחנו - - -

דוד ביטן: ומה עם כל מה שהשקעתם?

<קרלה גרסיה גרנדוס: תראה, בסופו של דבר אנחנו השקענו ציוד שאנחנו שולחים אותו לירדן.

<קרלה גרסיה גרנדוס: השקענו בהמון סקרים, וזו בדיוק אותה עופרה.

<קרלה גרסיה גרנדוס: המבנה הגיאולוגי של ישראל ושל ירדן הוא בדיוק אותו דבר.

<קרלה גרסיה גרנדוס: אז כל הסקרים שעשינו פה הם בדיוק אותם סקרים שאנחנו צריכים לירדן.

<קרלה גרסיה גרנדוס: המפעל זה פוטוקופי, אז כל התכנון שעשינו פה, אנחנו בונים אותו מפעל, פוטוקופי, בירדן.

<קרלה גרסיה גרנדוס: זו אותה עופרה בשתי המדינות.

דוד ביטן: אם לא תקבלו את הפיצוי, אתם תעברו הלאה לירדן?

<יוסי שניר: יש להם שם זיכיון.

<קרלה גרסיה גרנדוס: אנחנו חייבים.

<קרלה גרסיה גרנדוס: בסופו של דבר אנחנו צריכים לעשות ביזנס.

דוד ביטן: איזה נזק נגרם לכם מששינסקי?

<קרלה גרסיה גרנדוס: הרויאלטיס עלו מ-2 ל-5 ויש את מס רווחי יתר שבאמת פוגע בחברה בלי שהחברה יש לה את הרווחיות בגלל שהניסוי לא בנוי בשביל החברה - - -

משה גפני: נכון.

מיקי לוי: - - - רווחי יתר בא - - -

דוד ביטן: רק עם ים המלח?

מיקי לוי: כן.

מיקי לוי: הם נדפקו בגלל מס רווחי יתר.

<יוסי שניר: בדיוק.

<יוסי שניר: הנוסחה לא מתאימה לנו בכלל.

מיקי לוי: אם מס רווחי יתר לא היה קיים, הם לא היו באים לכאן בכלל.

<קרלה גרסיה גרנדוס: זה שכולם אומרים שאנחנו קיבלנו 115 מיליון, כן, יש כתב אישור בשבילנו כדי שנוכל לקבל 115 מיליון - - -

דוד ביטן: לא קיבלתם את הכסף?

<קרלה גרסיה גרנדוס: לא קיבלנו.

<קרלה גרסיה גרנדוס: לא רק זה - - -

משה גפני: למה לא קיבלתם?

<קרלה גרסיה גרנדוס: בגלל שכתב האישור אומר שאנחנו צריכים לבנות את המפעל וצריך להיות מפעל שלם לפני שאנחנו יכולים לקבל את הכסף.

<קרלה גרסיה גרנדוס: בסופו של דבר, למה לא בנינו עד 2014-2013?

<קרלה גרסיה גרנדוס: בגלל שלא קיבלנו את כל האישורים.

<קרלה גרסיה גרנדוס: אם אנחנו יכולים לבנות בלי אישורים, אז אין לנו בעיה.

<קרלה גרסיה גרנדוס: אבל אם הממשלה תוקפת אותנו עם האישורים - - -

<יוסי שניר: 6 שנים לקח לשנות תב"ע.

משה גפני: תודה, תודה.

משה גפני: אני לא חוזר על הדיון הזה.

משה גפני: כבר אמרתם את הדברים האלה, כבר שמענו אותם.

משה גפני: מיקי, אתה רוצה להגיד משהו?

משה גפני: אני רוצה - - -

מיקי לוי: אני רק רוצה להגיד שביטול "ששינסקי 2" זו מהומת אלוהים, לא פחות מזה.

דוד ביטן: לא.

דוד ביטן: רק לגבי - - -

משה גפני: רבותי, שנייה.

משה גפני: כן, בבקשה, מי הגברת?

<רחל גדסי: מה שהיועץ המשפטי אמר כאן, זה היום האחרון שהייתה החקיקה, שהייתה הצבעה.

<רחל גדסי: הכנסנו את הסעיף שנותן להם מגן מס של 680 מיליון שקל על "ששינסקי 2".

<רחל גדסי: זאת אומרת - - -

דוד ביטן: למה הם לא מרוצים?

משה גפני: היא מדברת על משהו אחר.

<רחל גדסי: כשאתם מדברים על "ששינסקי 2" - - -

משה גפני: לא, לא.

משה גפני: אנחנו לא מדברים על כלום.

משה גפני: אנחנו רק - - -

<יוסי שניר: אדוני היושב-ראש, אני חייב להוסיף משהו.

משה גפני: אתה לא חייב לעשות שום דבר.

משה גפני: אני לא אחזור על זה.

משה גפני: פשוט כבר מתחיל לעצבן.

משה גפני: אני רוצה לספר לחברים וליועצים המשפטיים מה שהיה כאן.

משה גפני: הגיע לפה "ששינסקי 2" אחרי שבקדנציה הקודמת העברתי את "ששינסקי 1", הייתי אז היושב-ראש.

משה גפני: העברתי את "ששינסקי 2".

משה גפני: קיבלנו את העובדה הזאת שמי שמקבל פה משהו שבאופן טבעי שייך לאזרחים, הוא ישלם מס יתר ואת כל מה שנלווה.

משה גפני: אז הם העלו את העניין "ערבה מיינס" לא קשורים לעניין.

משה גפני: לא את זה אתם רוצים לעשות.

משה גפני: אתם רוצים למסות את מפעלי ים המלח על הדברים האלה.

דוד ביטן: שהרוויחו שנים.

משה גפני: שאלנו בוועדה האם "ערבה מיינס" צריכה להיות בתוך העניין.

משה גפני: נאמר לנו, אני לא יודע אם בוועדה או מחוץ לוועדה, אבל לי זה נאמר - -

דוד ביטן: מחוץ לוועדה.

משה גפני: - - ש"ערבה מיינס" לא בעניין הזה.

משה גפני: הכול מפעלי ים המלח.

משה גפני: אלא מה, אם יגישו בג"ץ, מה שאמר קודם דוד ביטן, ויטענו שזה חוק שנעשה למפעלי ים המלח, המשמעות של העניין היא שהם עלולים לזכות בבג"ץ ולכן לא דיברנו על "ערבה מיינס", רק סיכמנו שהם יקבלו פיצוי על העניין הזה.

משה גפני: אני לא למדתי משפטים.

משה גפני: אני למדתי בישיבה ולכן אתם, כמובן, יכולים לטעון כל הזמן משפטי, ומשפטי זה יותר מישיבה במדינת ישראל.

משה גפני: המצב הוא שמדינת ישראל קבעה כללים ב-2007 והכללים בסדר, הם משפטיים והכול בסדר.

משה גפני: מגיע חוק, והחוק פוגע.

משה גפני: החוק שאנחנו עושים פוגע במפעל הזה ללא הצדקה.

משה גפני: אי אפשר עכשיו לבוא ולומר: יש לנו כללים קודם.

משה גפני: אין מציאות משפטית כזאת.

משה גפני: אלה משפטים של סדום ועמורה.

משה גפני: הם נפגעו מאתנו, אנחנו עשינו חוק.

משה גפני: אילולא החוק הם לא היו משלמים מס יתר.

משה גפני: הם גם לא צריכים לשלם מס יתר.

<אסי מסינג: גם כי"ל לא היו משלמים - - -

דוד ביטן: הם לא הרוויחו.

דוד ביטן: כי"ל הרוויחו, עשו עליכם קופה 30 שנה, בחייך.

דוד ביטן: איפה הייתם כל השנים?

דוד ביטן: עכשיו אתם באים לפגוע - - -

משה גפני: אסי, אתה יודע, כשקוראים לי קריאות ביניים אני מתבלבל, אז בבקשה תן לי רק להשלים.

דוד ביטן: - - - שנים הרוויחו, לכן מגיע להם - - -

משה גפני: מבחינה משפטית, מדינת ישראל באמצעות ועדת הכספים ולאחר מכן מליאת הכנסת פגעה ב"ערבה מיינס" בחקיקה שהיא עשתה, לא קשורה למה שהיה קודם.

משה גפני: באו ועשו עכשיו חוק ש"ערבה מיינס" לא צריכה לספוג אותו.

משה גפני: היא ספגה אותו בגלל שעשינו את זה על פי בקשה שלכם.

משה גפני: אני מעיד על זה: זה על פי בקשה שלכם ושיהיה רשום בפרוטוקול.

משה גפני: אתם ביקשתם את זה.

משה גפני: ביקשתם בגלל שלא רציתם שמפעלי ים המלח יזכו בבג"ץ ואנחנו היינו אתכם, אנחנו חושבים שאם יש מקום שהוא מבחינה טבעית הקדוש ברוך הוא נתן אותו לכלל האזרחים, לא יכול להיות שתיקח את זה רק קבוצה קטנה.

משה גפני: לכן הגיע "ששינסקי 2".

משה גפני: "ערבה מיינס" הייתה בחוץ.

משה גפני: לבוא היום ולטעון טענות משפטיות – אלה משפטי סדום ועמורה.

משה גפני: הייתם צריכים להגיד את זה אז היינו מוציאים אותם בחוק והייתם מתמודדים עם בג"ץ.

משה גפני: עזרנו לכם כדי שתתמודדו בבג"ץ בגלל שאנחנו אתכם.

משה גפני: פתאום אתם באים ואומרים שאי אפשר להעביר להם כסף כי הם מחוץ לעניין?

דוד ביטן: תראה: אחד, שתיים, שלוש.

דוד ביטן: אתה מבין?

משה גפני: בסדר.

משה גפני: עם כל הכבוד יש גם היגיון ויש גם טיעון משפטי, ואם אתם תעמדו על זה, אז זה בסדר גמור, אנחנו נעשה חוק שיעשה תיקון ל"ששינסקי 2" והוא יעבור פה אחד.

משה גפני: "ששינסקי 2" לא יחול על "ערבה מיינס".

משה גפני: אם זה מה שאתם אומרים – את זה נעשה.

משה גפני: לא רק נעשה את זה, יש פה חוק שהכין דוד ביטן, אנחנ ניקח את החוק הזה, לא נעביר אותו את כל הקריאות, אני לא צריך אישור של ועדת שרים.

משה גפני: אנחנו נעשה תיקון עקיף באחד החוקים שיש לנו עכשיו עלך השולחן.

משה גפני: אם אתם אומרים שלא מגיע להם – בסדר, לא מגיע להם.

משה גפני: אנחנו פשוט נחזור חזרה.

משה גפני: אם זה טוב בשבילכם, תפסידו את המיליארדים של מפעלי ים המלח בגלל שהם יזכו בבג"ץ כי יתברר שהחקיקה הזאת היא חקיקה שמכוונת נגד גוף מסוים.

דוד ביטן: בג"ץ סיים כבר את העבודה?

משה גפני: אם אתם לא מקבלים את העניין הזה - - -

דוד ביטן: סיים בג"ץ?

<אסי מסינג: אני לא בזכות דיבור.

<אסי מסינג: הוא לא נותן לי.

משה גפני: אם אתם תעשו את – אני אתן לך, אבל גם לי יש זכות דיבור.

<אסי מסינג: הוא שאל אותי שאלה - - -

משה גפני: בסדר, תכף אני אתן לך.

משה גפני: אני אאפשר לו.

דוד ביטן: אולי בג"ץ סיים - - -

משה גפני: אבל אז, מעבר לעניין הזה שמשפטית זה לא נכון – אני חולק על הטיעונים המשפטיים שלכם – פשוט לא נכון.

משה גפני: זה היה פעם בהיסטוריה.

משה גפני: בסדום ועמורה היו טיעונים משפטיים כאלה, לא היום.

משה גפני: עשינו חוק, המדינה עשתה חוק שפגע בהם ואני אומר במפורש למה: בגלל שרצינו לעזור לכם.

משה גפני: אבל יש פה עוד דבר.

משה גפני: אני מציע לכולכם, גם למשרד האוצר, גם למשרד הכלכלה וגם משרד המשפטים, לשקול מחדש את מה שאתם אומרים עכשיו.

משה גפני: אם אתם צודקים ואנחנו לא נוכל לתקן את זה – מה שאני לא מעריך – אבל נניח שזה מה שיקרה, לא יהיו יותר דיבורים בין הממשלה לבין ועדת הכספים.

משה גפני: זאת אומרת, אם אתם תבואו אלי לחדר ואתם תגידו: גפני, תשמע, צריך לעשות שינויים וצריך לעשות אל"ף, בי"ת, גימ"ל – אני לא מאמין לכם לשום דבר.

משה גפני: אתם אמרתם לי לא להביא את זה.

משה גפני: אני סמכתי על הנאמנות שלכם.

משה גפני: מי מאתנו חשב שאתם תבואו פתאום אחרי כמה חודשים עם חוות דעת משפטית?

דוד ביטן: שלוש: משפטים, אוצר וכלכלה.

משה גפני: זה יהיה תהליך ההדברות בינינו?

דוד ביטן: גיבוש אדיר.

משה גפני: אני מציע כך: אם אתם רוצים להישאר עם חוות הדעת שלכם ולקחת את הכול בחשבון, בסדר.

משה גפני: נראה מי יותר חזק.

משה גפני: נלך בכיפוף ידיים ונראה מי מחוקק - - -

דוד ביטן: מה החלטת בג"ץ?

דוד ביטן: הייתה החלטת בג"ץ?

משה גפני: דבר נוסף, אני מבקש מכם, לפני שאנחנו מתקדמים – אנחנו נתקדם – תעשו חשבון מחדש: האם אתם נשארים בעמדה שלכם.

משה גפני: זו עמדת המשרדים?

משה גפני: בגלל שהמנכ"ל אומר אחרת, מנכ"ל משרד ראש הממשלה אומר אחרת.

משה גפני: האנשים שקובעים, שמעליהם עומדים שרים שנבחרים על ידי הציבור, אומרים אחרת.

משה גפני: אם אתם מתעקשים על זה, זאת נקודת שבר בין הלשכות המשפטיות של הממשלה לבין ועדת הכספים.

משה גפני: שיקרתם לנו, אמרתם לנו דברים שאתם לא יכולים לעמוד בהם.

משה גפני: עכשיו אתם באים, כשהכול נגמר?

משה גפני: אנחנו נדע לחזור חזרה.

משה גפני: בבקשה, אסי.

<אסי מסינג: אדוני מטיח דברים קשים.

משה גפני: מה לעשות?

משה גפני: אני מתנצל.

משה גפני: אני לא דיברתי נגד מישהו באופן אישי.

משה גפני: דיברתי על השיטה.

<אסי מסינג: לא.

<אסי מסינג: הם דברים קשים מדי ונדמה לי שמוטב ולא היו - - -

משה גפני: רגע, רגע, רגע - - -

<אסי מסינג: עכשיו אני - - -

משה גפני: לא.

משה גפני: אתה לא עכשיו.

משה גפני: אני היושב-ראש.

משה גפני: זמני, אבל אני היושב-ראש.

משה גפני: אני חוזר בי מהדברים הקשים.

משה גפני: אני רק חוזר ואומר על השיטה.

משה גפני: ביקשתם מאתנו משהו, עשינו על פי הבקשה שלכם.

משה גפני: עכשיו אתם באים ומפירים את מה שדיברנו אז.

<אסי מסינג: אני עונה בכל זאת.

<אסי מסינג: השימוש במונחים משפטי סדום ועמורה - -

משה גפני: בסדר, חזרתי בי.

משה גפני: אל תיקח את זה.

<אסי מסינג: - - הן מילים שמוטב שלא היו נאמרות - -

משה גפני: בסדר.

משה גפני: אמרתי שחזרתי בי.

<אסי מסינג: - - בטח לא - - -

משה גפני: אבל במקום שבעלי תשובה עומדים, אין צדיקים גמורים יכולים לעמוד.

משה גפני: חזרתי בי.

<אסי מסינג: הדבר השני הוא גם האיום בשבר.

<אסי מסינג: הלשכה המשפטית במשרד האוצר - -

דוד ביטן: לא איום – יש שבר.

דוד ביטן: אין פה איום.

<אסי מסינג: - - אני לא מכיר דבר שהלשכה המשפטית במשרד האוצר חוותה את הדעה במהלך תיקוני ששינסקי שניתן לתת מענק מתחת לשולחן ל"ערבה מיינס".

דוד ביטן: אז כולכם הייתם בחוץ?

דוד ביטן: אסי, אל תדבר ככה.

חיים ילין: - - -

מיקי לוי: אף אחד - - -

דוד ביטן: אתה גם היית בחוץ אתנו.

דוד ביטן: גם היית בחוץ.

<אסי מסינג: אני לא מכיר - - - אני לא הייתי - - -

מיקי לוי: - - - תחזור בך כי אף אחד מחברי הכנסת לא אמר לתת מתחת לשולחן.

מיקי לוי: גם לא על השולחן.

<אסי מסינג: אם היו שואלים אותי אז, גם אז כבר הייתי אומר - - -

דוד ביטן: - - - עם המנכ"ל - - -

<אסי מסינג: אני לא זוכר שהיועץ המשפטי של הכנסת אמר שיש אפשרות כזו או אחרת.

משה גפני: לא נשאלה שאלה כזאת.

<אסי מסינג: אפשר לשאול אותו - - -

משה גפני: אבל לא נשאלה שאלה כזאת.

דוד ביטן: אבל גם אתה היית בחוץ.

דוד ביטן: גם אתה היית בחוץ.

<אסי מסינג: ולכן זה לא עניין שלי.

<אסי מסינג: כשאני קובע בעמדה שיש מניעה משפטית, זה לא עניין - -

דוד ביטן: הדיון בה הוא לא משפטי.

<אסי מסינג: - - שנתון למשא ומתן אם אני אחזור בי או לא אחזור בי.

<אסי מסינג: או שיש מניעה משפטית או שאין מניעה משפטית.

<אסי מסינג: אני לא נוטה בדרך כלל - -

דוד ביטן: אז אתה שתקת כי רצית - - -

<אסי מסינג: - - לקבוע שיש מניעה משפטית, רק במצבים שבהם אכן יש מניעה משפטית.

<אסי מסינג: לא נתון למשא ומתן.

חיים ילין: אסי, אני מציע לך – אני לא מכיר אותך – אל תגיד את המשפט הזה "מתחת לשולחן".

חיים ילין: תחזור בך, אני אומר לך לטובתך לטובת כולם.

משה גפני: זה היה פה על השולחן.

דוד ביטן: - - - בחוץ.

דוד ביטן: אתה גם היית בחוץ.

<אסי מסינג: אם זה היה על השולחן, אז היה זמן לעשות את זה אז.

דוד ביטן: אתם אמרתם לא - - -

<אסי מסינג: לא השתנה שום דבר בין הדיונים לבין - - -

חיים ילין: אני מציע לך לחזור - - -

<אסי מסינג: אני לא אחזור בי כי לא היה שום דבר שונה מאותו מועד.

<אסי מסינג: לא היה.

דוד ביטן: לא היית בחוץ יחד עם הפקידה?

<אסי מסינג: אני לא מכיר.

<אסי מסינג: אמרתי את זה - - -

דוד ביטן: למה אתה לא עונה?

<אסי מסינג: אני לא מכיר את זה - - -

דוד ביטן: אתה היית בחוץ יחד עם - - -

<אסי מסינג: אני לא זוכר שנדרשתי - - -

דוד ביטן: אתה לא זוכר.

<אסי מסינג: לא זוכר שנדרשתי לשאלה הזו.

דוד ביטן: אתה היית בחוץ, שמעת את - - -

<אסי מסינג: יכול להיות שהייתי בחוץ.

דוד ביטן: לא אמרת מילה ולא - - -

משה גפני: איפה עומד הבג"ץ?

משה גפני: שאל דוד ביטן איפה עומד הבג"ץ?

<אסי מסינג: עמדתי היא שאין מקום נכון לעשות תיקוני חקיקה שהמשמעות שלהם היא להתחכם עם בג"ץ - - -

דוד ביטן: מה המצב בבג"ץ היום - - -

<אסי מסינג: האמת צריכה להיאמר בהווייתה.

<אסי מסינג: אם רצתה הכנסת במקור להעביר את החקיקה אך ורק באמצעות - -

דוד ביטן: הוא לא עונה.

דוד ביטן: אתה יכול לענות בבקשה לשאלה - - - מה המצב היום בבג"ץ?

<אסי מסינג: - - עדכון החרגה של "ערבה מיינס", אז הדך היא לעשות את זה בדרך המלך ולא להגיד שזה יפגע בחקיקה ולעשות את זה בצורה - - -

דוד ביטן: מה המצב היום בבג"ץ?

דוד ביטן: יש בג"ץ או לא?

<אסי מסינג: למיטב ידיעתי כרגע אין הליך תלוי ועומד בעניין "ששינסקי2".

דוד ביטן: לא הוגש?

משה גפני: אין הליך.

משה גפני: בסדר.

דוד ביטן: הגישו או לא?

<אסי מסינג: לא מכיר הליך תלוי ועומד.

<אסי מסינג: אני לא זוכר - - -

דוד ביטן: זו לא תשובה, חביבי.

<אסי מסינג: לא זוכר שהגישו.

<אסי מסינג: לא זוכר שהגישו.

<אסי מסינג: למיטב ידיעתי לא הגישו.

<אסי מסינג: אני מוכן לבדוק את זה.

משה גפני: הוא אומר שלא.

דוד ביטן: הוא לא אמר.

דוד ביטן: הוא אומר היום - - -

<אסי מסינג: למיטב ידיעתי לא - - -

משה גפני: אתם הגשתם בג"ץ?

<אסי מסינג: לא.

דוד ביטן: לא הם.

משה גפני: לא הגשתם.

דוד ביטן: לא הם צריכים להגיש.

דוד ביטן: הבג"ץ צריך להיות מוגש על ידי מפעלי ים המלח - - -

<אסי מסינג: אני אומר שוב, למיטב ידיעתי, בג"ץ - - -

דוד ביטן: משרד המשפטים יודע משהו על זה?

<שרית פלבר: אנחנו גם לא מכירים הליך - - -

<אסי מסינג: למיטב ידיעתי, הליכי החקיקה בכנסת לא מתנהלים בשאלה מה יהיה בבג"ץ.

דוד ביטן: אולי בזכותנו לא הוגש בג"ץ גם זה יכול להיות.

דוד ביטן: יכול להיות שלא הוגש בגללנו.

משה גפני: בבקשה, חיים, רצית להגיש משהו לפני שאני מסכם?

חיים ילין: אני ממש מתנצל, לא הייתי בדיונים.

חיים ילין: אני גם לא אוהב את הסגנון הזה - - -

דוד ביטן: זה סגנון מיוחד של האוצר.

חיים ילין: זה באמת סגנון שאני לא רגיל אליו.

חיים ילין: אני רגיל שהכול נעשה על השולחן והולכים מכות, זה בסדר גמור.

חיים ילין: אבל כשאתה אומר "מתחת לשולחן", זה כאילו שעברת דרך המנהרות בתמנע שם ובדקת מה יש מתחת לאדמה.

חיים ילין: אני לא אוהב את זה.

<אסי מסינג: אבל זו הבקשה.

<אסי מסינג: הבקשה היא לתת כרגע מענק שהוא לא עומד - - -

<קריאות: - - -

דוד ביטן: אתה היית בחוץ יחד עם פקידי האוצר, יחד עם המנכ"ל.

דוד ביטן: אתה יודע את זה.

דוד ביטן: מילה לא אמרת שזה לא חוקי.

דוד ביטן: מילה לא אמרת.

חיים ילין: אני יודע אלו מאמצים עושים בשביל - - -

דוד ביטן: - - - מה זה הדבר הזה?

דוד ביטן: הוא היה בחוץ.

דוד ביטן: הוא לא מתבייש?

חיים ילין: אני יודע אלו מאמצים נעשים בשביל להעביר כספים ולפתח את הנגב וגם את הגליל.

חיים ילין: אני יודע.

חיים ילין: ולכן, אני מציע, כבוד היושב-ראש, יש לנו משרד - -

דוד ביטן: אני לא רואה דרך.

דוד ביטן: בואו נעשה את החוק וגמרנו.

חיים ילין: - - משרד שקוראים לו נגב גליל, יש לנו את רשות הנגב.

חיים ילין: אנחנו דרך רשות הנגב יודעים להעביר כספים ולתמוך במפעלים.

חיים ילין: בואו ותיקחו את הסכום הזה, תעבירו אותו דרך נגב, דרך רשות הנגב.

חיים ילין: עקפנו את כל המערכת, חוקי לחלוטין.

חיים ילין: הם יקבלו את מה שהם צריכים.

חיים ילין: חוקי לחלוטין, מעל פני השטח ושמעת את זה ממני.

חיים ילין: לא פעם אחת עשינו את זה, גם פעמיים וגם שלוש.

<אסי מסינג: ההצעה שהצעתי ולא רציתם לשמוע אותה הייתה - - -

דוד ביטן: אי אפשר לעשות - - -

חיים ילין: אין דבר כזה שאי אפשר לעשות - - -

משה גפני: רגע, רגע.

משה גפני: בואו נסיים.

משה גפני: זה כבר יוצא לי מהאוזניים.

<אסי מסינג: עומדות בפני החברה שתי אפשרויות: האפשרות הראשונה היא - - -

דוד ביטן: הוא כבר אמר - - -

משה גפני: אמרת את זה.

<אסי מסינג: אבל אני אגיד מה האפשרות השנייה שהיא בכל זאת מתחברת למה שעלה כאן.

<אסי מסינג: האפשרות הראשונה היא האפשרות של לעמוד על כתב האישור ולבצע אותו.

משה גפני: בסדר.

משה גפני: הם אומרים שהם לא יכולים, אין להם אישור.

<אסי מסינג: ואז הם לא יקבלו שקל נוסף.

<אסי מסינג: האפשרות השנייה היא שייקחו את הסכום שהתפנה מהמענק, ה-115 מיליון שקל, ואם יש סכומים נוספים שהממשלה רוצה להקצות אותם, ויקצו אותם בהליך תחרותי.

<אסי מסינג: במסגרת ההליך התחרותי הזה "ערבה מיינס" יוכלו להגיש בקשות.

משה גפני: מאה אחוז.

חיים ילין: אני מומחה - - -

משה גפני: חיים מספיק.

משה גפני: חיים, יש גבול לסבלנות שלי.

משה גפני: באמת.

חיים ילין: - - - להשפעת רוחב.

חיים ילין: אם תגיד לי עכשיו איפה יש מפעל בתמנע שהוא מתחרה עם מפעל אחר, בוא תגיד לי איפה?

חיים ילין: אין.

חיים ילין: אין השלכת רוחב.

משה גפני: חיים, אני מתנצל, אני לא מקבל את ההצעה שלך.

משה גפני: ההצעה שלך לא ישימה.

משה גפני: היא הצעה טובה, היא לא ישימה.

משה גפני: אני מבין - - - שכולכם דחיתם את ההצעה שלי לפנות לממונים עלים לבדוק האם יש אפשרות לשנות את ההחלטה.

דוד ביטן: נראה לי שלפי מה שאני שומע חבל על הזמן.

דוד ביטן: ביום רביעי נביא את זה כתיקון עקיף.

דוד ביטן: שתיים, אני חוזר לפרוטוקול מפני שהדברים נאמרו.

דוד ביטן: לפי מה שאני זוכר, אתה היית בחוץ יחד עם המנכ"ל, יחד עם נציג האוצר – אני לא רואה אותו פה באמת – אבל יחד עם אנשי האוצר וגם נציב מס הכנסה היה בחוץ.

דוד ביטן: גם נציב מס הכנסה.

דוד ביטן: שיסביר לי למה - - -

משה גפני: כולנו שמענו את זה.

דוד ביטן: - - - ממש הוא אמר את זה ואפילו הוא התחייב שיכירו - - -

משה גפני: לא נציב מס הכנסה.

משה גפני: מנהל רשות המיסים.

דוד ביטן: גם הוא היה בחוץ ואתה היית בחוץ, ולבוא ולהגיד שנעשה מחתחת לשולחן, זה לא בסדר.

דוד ביטן: אתה לא הערת הערה.

דוד ביטן: שמעת את הכול ולא אמרת: רבותי, רק רגע, זה לא חוקי, כן חוקי, אי אפשר לעשות את זה - - -

<אסי מסינג: אז לא היה שום - - - שנמצא על השולחן.

<אסי מסינג: אני רק - - - עניין ההסתייגות, נדמה לי שהליך של הכנסת הסתייגות כרגע בתיקון כזה, לתיקון חקיקה שאינו - - - הוא - - - לטעמי, מבזה את הכנסת - - -

משה גפני: אני לא אמרתי.

משה גפני: אני לא אמרתי.

משה גפני: אני לא שואל אותך.

משה גפני: אני לא מבקש ממך רשות.

משה גפני: לא אמרתי.

משה גפני: הייעוץ המשפטי של הממשלה לא מחייב אותנו, מהיועץ המשפטי ועד אחרון היועצים המשפטיים.

משה גפני: לא מחייב אותנו.

<אסי מסינג: לטעמי זה מבזה את הליך החקיקה.

משה גפני: מבזה?

משה גפני: אתם מבזים.

דוד ביטן: אתם ביזיתם את עצמכם בזה שלא עמדתם - - -

משה גפני: אתם מבזים את הליך החקיקה.

משה גפני: אבל אתם גרמתם גם נזקים בפועל.

משה גפני: הכול בסדר.

חיים ילין: גם אם אנחנו טועים, אנחנו הריבון.

משה גפני: אני מסכם כדלהלן: אני מבקש לקחת את החוק שהכין דוד ביטן, אני חושב שאולי נצטרך להוסיף איזו ורסיה, יכול להיות שניתקל בעניין של "ששינסקי 2".

משה גפני: אנחנו נשמור על כבודנו.

משה גפני: אנחנו נשמור על העובדים בנגב.

משה גפני: אנחנו נשמור על זה שהבעיה הזאת תיפתר.

משה גפני: הבעיה הזאת תיפתר כפי שהיה פה כל הזמן.

משה גפני: מה שאמר דוד, אני חוזר על הדברים האלה, אני מקבל את זה.

משה גפני: אנחנו עמדנו עם אנשי משרד האוצר בדרגים הבכירים ביותר, כולל היועץ המשפטי של משרד האוצר, נדמה אז היית ממלא מקום יועץ משפטי.

משה גפני: כולם היו בעניין הזה.

דוד ביטן: אתה יודע שאני לא אומר דבר שהוא לא - - - אז תגיד.

דוד ביטן: תגיד שזה לא חוקי.

דוד ביטן: תגיד משהו.

משה גפני: אנחנו אמרנו להכניס את זה לחוק.

משה גפני: אני לא חושב שהאמירה הזאת "מתחת לשולחן" היא אמירה שמתאימה לנו.

משה גפני: נדמה לי שאין לי שום אינטרס ב"ערבה מיינס", אני לא מכיר אותם בכלל.

משה גפני: אני לא חושב שיש שם אחד שמצביע למפלגה שלי.

משה גפני: אין לי שם פריימריז.

משה גפני: לא רלוונטי כל העניין הזה, להגיד עלי "מתחת לשולחן" - - -

<אסי מסינג: מתחת לשולחן, לא במובן של מתחת לשולחן.

<אסי מסינג: מתחת לשולחן במובן הזה - - -

משה גפני: אל תשתמש במושג הזה.

משה גפני: אתה היית שותף ל"מתחת לשולחן" הזה.

<אסי מסינג: לא.

<אסי מסינג: ממש לא.

משה גפני: ממש כן.

משה גפני: ממש כן.

<אסי מסינג: לא באמצעות הליך חקיקה ולא באמצעות הליך מינהלי מתוקן.

<אסי מסינג: יש שתי אפשרויות להקצות כסף - - -

משה גפני: הליך מינהלי מתוקן הוא לא באחריותך.

<אסי מסינג: למה לא?

משה גפני: ככה.

משה גפני: בגלל שאתה יועץ משפטי בממשלה ואנחנו כנסת.

משה גפני: אנחנו, עם כל הכבוד, לא חייבים לקבל את מה שאתה אומר.

משה גפני: אנחנו נתנהג כמו שצריך להתנהג במשטר דמוקרטי כשהכנסת מקבלת החלטה והיא עומדת מאחורי העניין הזה לאחר שהתייעצה עם הממשלה.

משה גפני: לא יכול להיות דבר כזה.

משה גפני: אתם צריכים לצאת מהקונכייה הזאת של להגיד "מבחינה משפטית".

משה גפני: פעם אחת אתה תהיה יועץ משפטי של "ערבה מיינס", תדבר אחרת.

משה גפני: נתקלתי בתופעות כאלה כל הזמן.

משה גפני: אני לא משנה את דעתי.

משה גפני: אני אמרתי שאני בעד "ערבה מיינס" מפני שאני רוצה שתהיה תעסוקה לעובדים בנגב.

משה גפני: אנחנו נלחמים על זה כמו אני לא יודע מה.

משה גפני: אנחנו נלחמים על מפעלים שעומדים להיסגר על 5 מיליון שקלים.

משה גפני: לא חשוב, מה זה משנה.

משה גפני: זו דעתי, בשביל זה נבחרתי: בשביל לדאוג לעובדים ולא שאנשים יעמדו אחרי זה ולא יהיה להם לחם לאכול בגלל שאין להם מקום עבודה.

משה גפני: הממשלה לא נותנת להם מקומות עבודה באזורים האלה.

משה גפני: לכן אנחנו נלך בכיוון הזה.

דוד ביטן: זה גם מקום עבודה טוב.

דוד ביטן: גם יציב וגם משכורת גבוהה.

משה גפני: אנחנו נלך בדרך הזאת, אלא אם כן אתם תבואו אלינו בשלב מסוים ותגידו: התייעצנו עם הממונים עלינו, אנחנו חושבים שאפשר ללכת לאיזשהו מסלול נורמלי.

משה גפני: אנחנו לא רוצים שום דבר מתחת לשולחן.

דוד ביטן: אנחנו לא רוצים ללכת ראש בראש עם הממשלה בעניין הזה.

דוד ביטן: באמת שלא.

משה גפני: מאה אחוז.

משה גפני: רצית להגיד משהו?

משה גפני: אני סיימתי.

משה גפני: תודה רבה.